Коран глава 84
НЕБО КОЈЕ СЕ РАСТВАРАДато у Меки. — 25 стихова.
У име Бога благога и милосрднога.

1. Када се раствори небо,

2. Кад оно буде послушало Господа, и буде се постарало да изврши његове наредбе;

3. Када се земља буде прострла као раван,

4. Када буде избацила из својих њедара све што бијаше у њој и када остане пуста,

6. Када се буде покорила Господу, и буде се постарала да изврши његове наредбе,

6. Тада ћеш ти, о човјече! који жељаше видјети својега Господа, њега видјети.

7. Онај којему се даде књига његовијех дјела у десну руку

8. Биће суђен с благошћу;

9. Он ће се радосно вратити својој породици.

10. Онај којему се даде књига његовијех дјела иза леђа (у лијеву руку),

11. Призиваће смрт,

12. Док буде горио на ватри.

18. На земљи, он се радовао у средини своје породице;

14. Он држаше да неће никада изићи пред Бога.

15. Али Бог је све видио.

16. Ја се нећу клети сутоном,

17. Ноћу, и онијем што она сакупља,

18. Мјесецом када се испуни и када је у цијелости,

19. Ви ћете прелазити са степена на степен.

20. — Зашто дакле они не вјерују?

21. Зашто, кад им се чита Коран, не падају ничице?

22. Шта више: невјерници га називају обманом.

23. Али Бог познаје њихову тајну мржњу.

24. Навијести страховиту казну,

25. Осим онијем који су вјеровали, који чине добро, јер ће они примити награду која неће бити праћена пријекором.

Коран у преводу Миће Љубибратића